Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 526/10/2202	Galanta, 24.6.2014
EEČ : 2-17-218-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Galanta
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
ako otec maloletých detí XXXXX, nar. XXXXX a XXXXX, nar. XXXXX, bývajúcich u matky XXXXX, v XXXXX, XXXXX, hoci mu zo Zákona o rodine vyplýva povinnosť vyživovať svoje deti a rozsudkom Okresného súdu XXXXX, sp. zn. XXXXX z 01.12.2009, právoplatným 29.12.2009, bol zaviazaný prispievať na výživu XXXXX sumou 80,- Eur mesačne na výživu XXXXX sumou 60,- Eur, vždy vopred do 15. dňa v mesiaci do rúk matky maloletých detí, túto povinnosť si všade tam kde sa zdržiaval od júla 2003 do mája 2014, riadne neplnil, čím mu vznikol dlh na výživnom vo výške 2.043,20 €,  

lebo zanikla trestnosť činu

Odôvodnenie:
Uznesením vyšetrovateľa Odboru kriminálnej polície Okresného riaditeľstva Policajného zboru v XXXXX sp. zn. ORP-XXXXX zo dňa 16.7.2010 bolo podľa § 199 ods. 1 Tr. por. začaté trestné stíhanie a súčasne podľa § 206 ods. 1 Tr. por. bolo vznesené obvinenie XXXXX pre prečin zanedbania povinnej výživy  podľa § 207 ods. 1, ods. 3 písm. b) Trestného zákona s odkazom na ust. § 138 písm. b) Trestného zákona na tom skutkovom základe, ako je uvedené vo výrokovej časti uznesenia. 

	Uznesenie o vznesení obvinenia bolo dôvodne vydané najmä na základe trestného oznámenia poškodenej XXXXX a rozsudku Okresného súdu XXXXX sp. zn. XXXXX z 01.12.2009
               V trestnom konaní bola vo veci vypočutá poškodená XXXXX. 

	Svedkyňa - poškodená XXXXX vo svojej výpovedi potvrdila neplnenie výživného obvineným.  Zároveň uviedla, že na XXXXX a XXXXX neplnenie výživného obvineným nemalo trvalo nepriaznivé následky.  Poškodená vo výpovedi dňa 10.6.2014 potvrdila, že obvinený svoj dlh na výživnom na obidve deti XXXXX a XXXXX uhradil a nemá žiaden dlh na výživnom.   

	Súčasťou vyšetrovacieho spisu sú doklady o zaplatení  zameškaného výživného (č.l. 53 až 62) a čestné vyhlásenia poškodenej XXXXX o zaplatení zameškaného výživného (č. l. 80 - 81).   

              Prečinu zanedbania povinnej výživy podľa § 207 odsek 1, ods. 3 písm. b), Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného a čin spácha závažnejším spôsobom konania - po dlhší čas. 

                Objektom trestného činu zanedbania povinnej výživy je nárok na výživu pokiaľ je založený na ustanoveniach zákona o rodine, teda priamo z neho vyplýva. 

                Neplnením vyživovacej povinnosti sa rozumie stav, keď oprávnená osoba nedostane všetko, čo je obsahom vyživovacej povinnosti.        
                  
                Z vyšetrovacieho spisu je zrejmé, že v uvedenom prípade došlo k naplneniu ustanovenia § 86 ods. 1 písm. a) Tr. zákona, podľa ktorého trestnosť trestného činu zanedbania povinnej výživy podľa § 207 Tr. zákona zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.  Vykonaným dokazovaním bolo zistené a preukázané, že obvinený XXXXX uhradil dlh na výživnom, pričom dočasné neplnenie vyživovacej povinnosti nemalo na jeho deti XXXXX a Sofiu Grunzovú trvalo nepriaznivé následky. 

	Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu. 
   
               Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Michal Oravec
prokurátor